THANI สินเชื่อช่วยหนุน
ราคาหุ้น THANI เริ่มขยับตัวขึ้นรอบใหม่ หากดูตามสัญญาณเทคนิคถ้าราคาหุ้นยังคงยืนเหนือเส้นค่าเฉลี่ยดังกล่าว เชื่อว่ามีโอกาสไต่ระดับขึ้นได้ต่อในช่วงถัดไป
ราคาหุ้น THANI เริ่มขยับตัวขึ้นรอบใหม่ หากดูตามสัญญาณเทคนิคถ้าราคาหุ้นยังคงยืนเหนือเส้นค่าเฉลี่ยดังกล่าว เชื่อว่ามีโอกาสไต่ระดับขึ้นได้ต่อในช่วงถัดไป
4 พ.ค. 2564

คุณค่าบริษัท
ราคาหุ้นบนกระดานของ บริษัท ราชธานีลิสซิ่ง จำกัด (มหาชน) หรือ THANI เริ่มขยับตัวขึ้นรอบใหม่ และสามารถกลับมายืนบนเส้นค่าเฉลี่ย Moving Average 10, 25 วันอีกครั้ง หากดูตามสัญญาณเทคนิคถ้าราคาหุ้นยังคงยืนเหนือเส้นค่าเฉลี่ยดังกล่าวได้ราคาหุ้นมีโอกาสไต่ระดับขึ้นได้ต่อในช่วงถัดไป
ด้วยการเข้าเก็งกำไรผลประกอบการตามนักวิเคราะห์ประเมินไว้ว่าในช่วงไตรมาส 1/2564  จะออกมาสดใส อย่างข้อมูลของ บล.เคทีบีเอสที มีการประเมินกำไรสุทธิไตรมาส 1/2564 อยู่ที่ 488 ล้านบาท เพิ่มขึ้น 5% จากงวดเดียวกันของปีก่อน และเพิ่มขึ้น 2% จากไตรมาสก่อน
โดยประเมินกำไรสุทธิขยายตัวจากงวดเดียวกันของปีก่อนจากค่าใช้จ่ายสำรองที่ปรับตัวลง หนุนโดยสินเชื่อที่หดตัว 4.9% จากงวดเดียวกันของปีก่อน จากสภาพเศรษฐกิจที่ชะลอในปี 2563 ทำให้ยอดปล่อยสินเชื่อใหม่ปี 2563 หดตัว 23% จากงวดเดียวกันของปีก่อน สอดคล้องกับยอดขายรถบรรทุกปี 2563 ปรับตัวลง 18% จากงวดเดียวกันของปีก่อนรวมทั้งบริษัทได้เปลี่ยนประเภทสินเชื่อตามคำพิพากษา จากลูกหนี้เป็นสินทรัพย์อื่นจำนวน 929 ล้านบาทในไตรมาส 4/2563
นอกจากนี้บริษัทไม่มีความจำเป็นที่จะต้องตั้งสำรองเพิ่มขึ้นสูงเพื่อรองรับผลกระทบ COVID-19 เหมือนไตรมาส 1/2563 อย่างไรก็ตามประเมินว่าสินเชื่อจะเริ่มพลิกกลับมาขยายตัวเพิ่มขึ้น 2.4% จากไตรมาสก่อน จากที่ปรับตัวลงต่อเนื่อง 4 ไตรมาสติดต่อกัน โดยเป็นผลของความต้องการรถบรรทุกที่เพิ่มขึ้น โดยเฉพาะรถบรรทุกขนาดกลาง (น้ำหนัก 2-4 ตัน) สังเกตจากยอดขายรถบรรทุกขนาดกลางขยายตัว 2 เดือนแรกของปี 2564 ที่เพิ่มขึ้น 37% จากงวดเดียวกันของปีก่อน สูงกว่ายอดขายรถบรรทุกรวมที่ขยายตัว 2 เดือนแรกของปี 2564 ที่เพิ่มขึ้น 32% จากงวดเดียวกันของปีก่อน
พร้อมกับคงประมาณการกำไรสุทธิปี 2564 ที่ 2.03 พันล้านบาท (เพิ่มขึ้น 9% จากงวดเดียวกันของปีก่อน) จาก 1) สินเชื่อที่จะกลับมาขยายตัวเพิ่มขึ้น 12% จากงวดเดียวกันของปีก่อน จากสภาพเศรษฐกิจที่ฟื้นตัว และการปล่อยสินเชื่อที่ Aggressive มากขึ้น สังเกตจากเป้าปล่อยสินเชื่อใหม่ของ บริษัทที่ 2.4 หมื่นล้านบาท สูงขึ้นจากปี 2563 ที่อยู่ที่ 1.8 หมื่นล้านบาท และ2) loan yield เพิ่มขึ้นเป็น 7.2% (จากปีก่อนที่ 7.0%) จากการสิ้นสุดมาตรการช่วยเหลือลูกหนี้ที่ทำให้ loan yield อยู่ในระดับต่ำ
ทั้งนี้ประเมินว่าผลการดำเนินงานจะขยายตัวดีขึ้นปี 2564 หนุนโดยสภาพเศรษฐกิจที่กลับมาดีขึ้นตามการลงทุนของภาครัฐที่สูงขึ้น และความต้องการรถบรรทุกที่เพิ่มขึ้นเพื่อรองรับการ ขนส่ง logistic ที่สูง ทำให้แนวโน้มสินเชื่อรถบรรทุกจะกลับมาขยายตัวเพิ่มขึ้น แนะนำ “ซื้อ” ราคาเป้าหมาย 4.90 บาท
…
ผู้ถือหุ้นรายใหญ่
รายชื่อกรรมการ